Mirzə Əbdülqədir Vüsaqi

Mirzə Əbdülqədir Vüsaqi və ya Əbdülqadir İsmayılzadə () ― azərbaycanlı şair və yazıçı. "Şah İsmayıl", "Seyfəl-mülk" opera librettolarının, "Yusif və Züleyxa", "Əli xan" və "Şahzadə İsmayıl" adlı dram əsərlərinin müəllifidir. Mikayıl Müşfiqin atasıdır.

 Həyatı və yaradıcılığı 
Əbdülqadir İsmayılzadə 1865-ci ildə Xızının Sayadlı kəndində anadan olub. Atası Molla İsmayıl Xızı kəndinin tanınmış məktəbdarlarından olub. İbtidai təhsilini əvvəl öz atası Molla İsmayıldan alıb. Bir az sonra ərəb dilinə daha ətraflı bələd olmaq üçün Quba qazısı Axund Zəkidən ərəbcə təhsili alıb. Bir müddət Xızıda atasının yerində əski üsulda məktəbdarlıq edib. Sonra 1902-ci ildə köçmüş burada müəllimlik fəaliyyətinə davam etmişdir. Bir müddət Cəfər Cabbarlıya da dərs deyib. 1905-ci ildə "Nəşri-maarif" cəmiyyətinin açmış olduğu yeni üsul ilə iki illik pedoqoji kursuna daxil olaraq oranı bitirmişdir. Bu kursu qurtardıqdan sonra əski üsulu buraxaraq şagirdlərinə yeni üsulda dərs verməyə başlamışdır. 1908-ci ildə Bakıda fəaliyyət göstərən "Səadət" məktəbinə dəvət olunur və ömrünün sonuna kimi burada çalışır. Eyni zamanda yaşlılara məxsus bir axşam məktəbi də yaratmışdı.

Mirzə Əbdülqədirin "Vüsaqi" təxəllüsü ilə yazdığı şeirlər o dövrün qəzet və jurnallarında çap olunurdu. Müslüm Maqomayev "Şah İsmayıl" operasını Mirzə Qədirin “Şahzadə İsmayıl” adlı poemasının əsasında yaradıb. Mirzə Qədir həm də "Şah İsmayıl" operasının liberettosunu, "Seyfəl-mülk", "Yusif və Züleyxa" operalarının mətnini yazıb. İlk iki operanı yazıb bitirsə də "Yusif və Züleyxa" və "Əli xan" operaları yarımçıq qalıb. 

Mirzə Əbdülqədir Vüsaqi 1914-cü ildə Bakıda dünyasını dəyişib.

 Xatirəsi və irsi 
4 iyun 1937-ci ildə Mikayıl Müşfiq həbs edildikdən sonra evindən onlarla kitab, yüzlərlə əlyazma da müsadirə edilir. Sonradan həmin müsadirə olunan əsərlər "əhəmiyyətsiz" hesab olunduğu üçün 13 oktyabr 1937-ci ildə yandırılıb. Çox güman ki, həmin kitablar və əlyazmalar içində Mirzə Əbdülqədir Vüsaqinin də əsərləri məhv olub.

Xızı şəhərində Mirzə Əbdülqədir Vüsaqi adına küçə var.

 Ailəsi 
1904-cü ildə Züleyxa İsmayılzadə ilə ailə həyatı qurub. Bu evlilikdən Mirzə İsmayılzadə, Böyükxanım İsmayılzadə, Balacaxanım İsmayılzadə, Mikayıl İsmayılzadə adlı uşaqları olub.

 Həmçinin bax 
 Mikayıl Müşfiq
 Cəfər Cabbarlı

 İstinadlar 

 Ədəbiyyat 


Kateqoriya:Azərbaycan tatları
Kateqoriya:Azərbaycan şairləri
Kateqoriya:Azərbaycanlı şairlər
Kateqoriya:Rusiya imperiyası şairləri